[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Japanio: Plano pri usona militbazo fus\u0302ita pro reelektig\u0302o de loka urbestro"}, {"text_idx": "#000006", "text": "Pli ol 1 000 homoj venis al la gubernia oficejo de Okinavo por montri sian opozicion al la decido de la guberniestro. Fotita la 27-an de decembro 2013 de Ojo de Cineasta (CC BY NC ND 2.0)"}, {"text_idx": "#000007", "text": "La voc\u0302dona rezulto de malgranda urbo en Okinavo, la plej suda gubernio en Japanio, instigas nacian debaton pri planoj transloki usonan militbazon en Okinavo."}, {"text_idx": "#000008", "text": "Susumu Inamine, la urbestro de Nago, kontrau\u0306as planon transloki la usonan aerbazon el Futenma, dense log\u0302ata parto de centra Okinavo, al la distrikto Henoko, marborda areo de Nago. Li estis reelektita la 20-an de januaro 2014, kun 19 839 voc\u0302oj [angle]. Susumu venkis por-bazan kandidaton Bunshin Suematsu, kiu estis subtenata de la centra registaro kaj asertas, ke la konstruo de nova instalaj\u0302o tamen donos profiton al loka ekonomio per registara monhelpo."}, {"text_idx": "#000009", "text": "Susumu Inamine parolis antau\u0306 siaj subtenantoj la 8-an de januaro 2014, dum sia reelektokampanjo. Ekrankopio de Independent Web Journal [japane]."}, {"text_idx": "#000010", "text": "Peza c\u0302eesto de Usono en Okinavo"}, {"text_idx": "#000011", "text": "Kiam temas pri la c\u0302eesto de usona militforto, la gubernio Okinavo estas en la centro de la debato. Lau\u0306 la japana Ministerio pri Defendo, la gubernio Okinavo entenas 74 procentojn [japane] de la usonaj trupoj en Japanio, dum la gubernio okupas nur 0,6 procentojn de la terareo de la lando."}, {"text_idx": "#000012", "text": "La kerna demando okaze de la urbestra elekto estis plano, kiu estig\u0302is antau\u0306 17 jaroj: la propono de la usona kaj japana registaroj pri konstruado de militbazo en Henoko kiel anstatau\u0306aj\u0302o por la nuna aerbazo de Marsoldataro c\u0302e Futenma. Nur pasintmonate la 27-an de decembro 2013, la guberniestro de Okinavo Hirokazu Nakaima fine aprobis la translokan planon, metante finon al la dau\u0306ranta senelireja situacio pri la redono de la bazo de Futenma al Japanio."}, {"text_idx": "#000014", "text": "Nearly 70 years ago the United States took over the Japanese island of Okinawa after one of the bloodiest battles of World War II. More than 200,000 people died, mostly Japanese civilians. Today the United States operates 34 bases on the island and is planning to build a new state-of-the-art Marine base, despite mass protests. A multi-decade movement of Okinawa residents has pushed for ousting U.S. forces off the island, citing environmental concerns and sexual assaults by U.S. soldiers on local residents."}, {"text_idx": "#000015", "text": "Antau\u0306 preskau\u0306 70 jaroj Usono transprenis la japanan insulon Okinavon post unu el la plej sangaj bataloj de la Dua Mondmilito. Pli ol 200 000 homoj pereis, plejparte japanaj civiluloj. Hodiau\u0306 Usono administras 34 militbazojn sur la insulo kaj planas konstrui novan modernigitan marbazon, spite al amasa protesto. Plurjardeka movado de okinavaj log\u0302antoj postulis elpelon de usonaj trupoj el la insulo, pro zorgoj pri medio kaj seksatencoj fare de usonaj soldatoj al lokaj log\u0302antoj."}, {"text_idx": "#000016", "text": "La popolo de Okinavo g\u0302enerale ne havas klaran malsimpation al la c\u0302eesto de usonaj trupoj. Loka ekonomio forte dependas de ilia c\u0302eesto, do g\u0302enerale ili havas amikan interrilaton. Tamen, bruoj de aviadiloj, fajroj kau\u0306zitaj de pafekzercoj en la arbaro, okazaj faloj de helikopteroj, kaj kazoj de seksperfortoj estas problemoj, kiuj forte maltrankviligas log\u0302antojn."}, {"text_idx": "#000017", "text": "Areoj rug\u0302e koloritaj prezentas militbazon en Okinavo [japane]. La plano temas pri translokado de la Aerbazo de Futenma [indikita en verdo] al la marborda zono Henoko [indikita en flavo] de la urbo Nago [blua]. Bildo farita de Keiko Tanaka uzante la bildon de Misakubo en Vikipedio. GNU"}, {"text_idx": "#000018", "text": "C\u0302i tiu transloka plano \u2013 s\u0302utpleniga projekto por konstrui novan instalaj\u0302on en la marbordo Henoko de Nago, kiu konstruos kurejon por la ekzistanta bazo Camp Schwab \u2013 jam delonge renkontis furiozan opozicion de lokaj log\u0302antoj kaj mediprotektaj grupoj. Mediprotektistoj, kiuj kontrau\u0306as la planon, timas ke la koralric\u0302a maro de Henoko povos esti damag\u0302ita de la s\u0302utplenigo kaj la tiea endang\u0302erigita individuaro de dugongo, la granda mara mamulo lau\u0306aspekte simila al manato, povos suferi. La Asocio por Protekti la Plej Nordan Dugongon skribis [angle] en petskriba kampanjo c\u0302e , ke la media antau\u0306taksado nun malkas\u0302as maloportunan veron:"}, {"text_idx": "#000019", "text": "The Governor has already expressed grave concerns regarding the environmental assessment and impact on the welfare of local residents. In response, the Defense Bureau has simply maintained its assertion that the dugongs would not be affected."}, {"text_idx": "#000020", "text": "But on September 22, Kyodo News broke the story that the Defense Bureau had actively hidden important facts about dugong activity in Henoko waters uncovered during its environmental assessment. Dugong feeding traces had been found in the waters off Henoko through April to June last year and a dugong was sighted in Oura Bay, adjacent to the Henoko beach. It\u2019s clear that for the Defense Bureau, those findings constituted \u2018inconvenient truths\u2019 better hidden from the public."}, {"text_idx": "#000021", "text": "La guberniestro jam esprimis seriozajn zorgojn rilate al la media antau\u0306taksado kaj influo al la bonfarto de lokaj log\u0302antoj. Responde, la Defend-Buroo simple ripetis sian aserton, ke la dugongoj ne suferos."}, {"text_idx": "#000022", "text": "Sed la 22-an de septembro, Kyodo News subite raportis la novaj\u0302on, ke la Defend-Buroo intence kas\u0302is gravajn faktojn pri dugonga aktiveco en la akvaro de Henoko malkovritajn dum g\u0302ia media antau\u0306taksado. Mang\u0302ospuroj de dugongo estis trovitaj en la akvaro de Henoko tra aprilo g\u0302is junio lastjare kaj dugongo estis vidata en la golfeto Oura, najbara al la marbordo Henoko. Estas klare, ke por la Defend-Buroo tiuj trovoj formis \u2018maloportunajn verojn\u2019 kas\u0302endajn antau\u0306 la publiko."}, {"text_idx": "#000023", "text": "Aliaj kontrau\u0306militbazaj okinavanoj ne volas havi plian militinstalaj\u0302on. Do, kiam la guberniestro finfine decidis akcepti la proponon de la centra registaro, protestantoj sentis sin perfiditaj, c\u0302ar la translokig\u0302o de la bazo ekster Okinavon, pri kiu iam ili revis, estis origine proponita de la guberniestro."}, {"text_idx": "#000024", "text": "La venko de Susumu, la kontrau\u0306militbaza urbestro de Nago, signifis neatenditan interrompon por la plano de la c\u0302efministro Abe kaj la guberniestro Nakaima transloki la bazon de Futennma. Lau\u0306 la j\u0302urnalo Japan Times, Susumu diris: \u201cla plano devas reiri al la deirpunkto\u201d kaj ke li malakceptos c\u0302iujn procedojn rilatajn al la s\u0302utpleniga projekto."}, {"text_idx": "#000025", "text": "Lau\u0306 opinienketo farita en decembro 2013 de Asahi Shimbun kunlabore kun lokaj j\u0302urnaloj kaj radiostacio de Okinavo, 64 procentoj de homoj en Okinavo kontrau\u0306staris [japane] la aprobon de la guberniestro pri la translokado de la bazo de Futenma al Henoko. Sed reta enketado plenumita de Yahoo! Japan trovis, ke ec\u0302 pli ol 80 procentoj konsideras [japane] la aprobon de la guberniestro kiel tau\u0306gan pas\u0302on. Ne estas klare, c\u0302u unu el tiuj enketoj estas pli ekzakta ol la alia, kiam temas pri la opinioj de la log\u0302antaro de Okinavo, sed la sentoj inter okinavanoj s\u0302ajnas malsamaj [japane] ol tiuj de aliloke log\u0302antaj japanoj."}, {"text_idx": "#000026", "text": "Blogisto kaj turisma gvidisto, kiu log\u0302as en Futenma dum pli ol 30 jaroj, esprimis [japane] miksitajn sentojn pri la elekto de voc\u0302donintoj:"}, {"text_idx": "#000029", "text": "Civitanaj komunikilojElektadoInternaciaj rilatojMilito kaj konfliktoPolitikoRegado"}, {"text_idx": "#000030", "text": "Plej novaj artikoloj pri Orienta Azio"}, {"text_idx": "#000031", "text": "La kau\u0306zoj de estig\u0302o de la mito pri la kantona kiel pli au\u0306tentika c\u0302ina lingvo"}, {"text_idx": "#000032", "text": "Dokumenta filmo el Tajvano prezentas forgesitan historion de vjetnama rifug\u0302ejo en la 1970-aj jaroj"}, {"text_idx": "#000033", "text": "C\u0302u Tajvano estas neagnoskita lando?"}, {"text_idx": "#000036", "text": "Montaraj judoj: rigardo al la vivo de unu el la minoritatoj en Azerbajg\u0302ano"}, {"text_idx": "#000039", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000041", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000042", "text": "Speciala danko al niaj multaj subtenantoj"}]